Brunventra brilkolibro

La **Brunventra brilkolibro** (*Heliodoxa rubinoides*) estas specio de kolibroj en la familio Trokiledoj kaj unu el la dek specioj de la genro *Heliodoxa*. Ĝi troviĝas en Bolivio, Kolombio, Ekvadoro, kaj Peruo.

Ordinaraj nomoj en aliaj lingvoj estas *Fawn-breasted brilliant* kaj *lilac-throated brilliant* en angla kaj *brillante pechigamuza*, *colibrí de vientre ocre*, kaj *diamante pechigamuza* en hispana.

## Taksonomio
La Brunventra brilkolibro estas membro de la kolibra familio, Trokiledoj.

Estas jenaj tri subspecioj:
**Heliodoxa rubinoides aequatorialis* (Kolombio kaj Ekvadoro, okcidenta deklivaro de Andoj)
**Heliodoxa rubinoides cervinigularis* (Ekvadoro kaj Peruo, orienta deklivaro de Andoj)
**Heliodoxa rubinoides rubinoides* (Kolombio, centra kaj orientaj Andoj)

Fawn-breasted brilliant (Heliodoxa rubinoides aequatorialis) Paz de las Aves 2.jpg|*H. r. aequatorialis*Nanegalito, Ekvadoro
Fawn-breasted brilliant (Heliodoxa rubinoides aequatorialis) Paz de las Aves.jpg|*H. r. aequatorialis*Nanegalito, Ekvadoro
Fawn-breasted brilliant (Heliodoxa rubinoides aequatorialis) in flight Paz de las Aves.jpg|*H. r. aequatorialis*Nanegalito, Ekvadoro

## Aspekto
La birdo estas verda supre kaj irizec kuprokolora sube. Ĝi havas areojn cervidkolorajn kaj verdajn kaj kuprokolorajn makulojn. La beko estas longa kaj iomete kurba.

## Distribuo kaj habitato
La Brunventra brilkolibro estas indiĝena de Andoj, la diversaj subspecioj okupas malsamajn montodeklivojn. Ĝi estas iom malofta, kun disa distribuo, sed ĝi estas malplej zorgiga, laŭ la Internacia Unio por la Konservo de Naturo. Ĝi vivas en tropikaj arbaroj.

## Kutimaro
### Manĝado
La dieto de la Brunventra brilkolibro ĉefe konsistas el nektaro. Ĝi defendas bonkvalitajn nektarflorojn de aliaj nektarmanĝantoj, inkluzive de insektoj kiel burdoj. Dum manĝado, ĝi ŝvebas antaŭ la floro aŭ pendas de ĝi, kaj enigas sian langon ĝis 13 fojojn sekunde. Ĝi ankaŭ vizitas birdomanĝejojn kaj trinkas akvon el fontanoj kaj birdobanejoj. Ĝi manĝas malgrandajn insektojn kaj araneojn por kroma proteino. La ino kaptas grandajn kvantojn da insektoj dum reproduktado ĉar ili estas grava manĝaĵo por la idoj. La birdo kaptas insektajn predojn per akcipitrado, plukado de ili el plantoj, kaj plukado de ili el araneaĵoj.

### Reproduktado
La birdo estas sociema nur dum reproduktado. La masklo faras amindumadon flugante laŭ U-formaj modeloj antaŭ la ino. Ne ekzistas parligo kaj la masklo ne partoprenas en nestumado aŭ idozorgado. Kaj la masklo kaj la ino pariĝas kun pluraj partneroj.

La ino konstruas neston en arbusto aŭ arbo. Ĝi estas farita el plantfibroj, araneaĵoj, bestaj haroj kaj lanugo, kaj ĝi estas kovrita ekstere per musko por kamuflado. Ŝi demetas du blankajn ovojn. Ŝi elvomas insektan materialon por la idoj, ĉar ili ne povas progresi nur per nektaro. Ŝi kovas la idojn dum ĉirkaŭ 12 tagoj, post kio ne estas sufiĉe da loko por ŝi en la nesto. La idoj foriras post ĉirkaŭ 20 tagoj.

## Referencoj 
* del Hoyo, J.; Elliot, A. & Sargatal, J. (editors). (1999). *Handbook of the Birds of the World. Volume 5*: Barn-Owls to Hummingbirds. Lynx Edicions. ISBN 8487334253
* Temeles, E.J.; Linhart, Y.B.; Masonjones, M. & Masonjones, H.D. (2002): The role of flower width in hummingbird bill length-flower length relationships. *Biotropica* **34**(1): 68–80.  PDF kompleta teksto.
* Burns, James G; Gegear, Robert J. (2007). "The Birds, the Bees, and the Virtual Flowers: Can Pollinator Behavior Drive Ecological Speciation in Flowering Plants?" pp.&nbsp;551–566, *American Naturalist*.
*
* Ridgely, R. S. kaj P. J. Greenfield. "Fawn-breasted Brilliant." *The Birds of Ecuador: Status, Distribution, and Taxonomy.* Volume 1. 2001. pg. 363.
* Ridgely, R. S. kaj P. J. Greenfield. "Fawn-breasted Brilliant." *The Birds of Ecuador: Field Guide.* Volume 2. 2001. Plate 43, pg. 270.

## Eksteraj ligiloj
*Avibase
*Katalogo de vivo 
*Xeno-Canto sonregistraĵoj
*Lynx Edicions, *Handbook to the Birds of the World*
*Cornell Ornithology Lab's Neotropical Birds
*Proceedings of the Zoological Society of London

Kategorio:Apodoformaj
Kategorio:Birdoj de Sudameriko
Kategorio:Birdoj de Bolivio
Kategorio:Birdoj de Kolombio
Kategorio:Birdoj de Ekvadoro
Kategorio:Birdoj de Peruo